Viborger Samler, 1836-12-22
Jfølge de Amerikanske Aviser ere udkomne i Trykken i Staten Missisippi Forhandlingerne af Borgerne i Grevskabet Madison i Missisipi i Staden Livingston i Juli 1835, angaaende Processen og Straffen over nogle Jndividuer, som vare implicerede i en intenderet Jnsurrection i denne Stat, redigerede af Hr. Thomas Shakleford. Dette er Titelen paa et Skrift hvori Forhandlingerne af et Lynch-Tribunal blive fortalte, som tilendebragte sin Assise eller sin Commission med den summariske Execution af 5 Slaver og 5 hvide Borgere, saa at dersom der udkræves nogen Tid en Beraabelse paa Præcedenistilfælde, eller Principer, eller Formen i Anvendelsen af LynchRetten, man saa kan finde her en Samling af Retstilfælde til Brug for Beundrerne af denne lette og prompte Jurisprudents. Det Rygte havde udbredet sig, at Slaverne vilde gjøre Opstand, som reiste sig af en landsforræderisk Tale af en sort Dame, hvilken havde sagt, at hun var træt af at opvarte det hvide Folk, og at hun vilde være sin egen Herre for den øvrige Deel af sit Liv, dette gav nu Anledning til en Forsamling af Slaveierne. De fattede og underskreve Resolutioner, ifølge hvilke en Commission, eller et Lynch-Tribunal skulde oprettes, og dette Tribunal skulde tilstaaes Magt til at indstevne for sig Hvide eller Sorte, holde Forhør over dem og i Overeensstemmelse med Lovene at hænge dem, eller udpidske dem, eller dersom Loven ikke kunde passe, da saaledes at gaae tilværks mod disse Personer, som det maatte synes at være bedst efter deres Godtbefindende. Det første Tilfælde som forekom var med Dr. Jossua Cotton, en Nye-Englænder. Retten overbeviste sig om, at han var bleven greben i mange lumpne Streger; at han ikke havde udviist nogen Følelse og Hengivenhed for sin anden Kone, at han havde drevet Handel med Negerflaver: at han havde spurgt en Negerdreng om han var bleven stærkt pidsket o. s. v. Man tilføiede, at Cotton havde tilstaaet, at han havde ønsket at kunne tilveiebringe en Sammenrottelse af Slaver. Dommen faldt, at han skulde hænges, og en Time derefter blev han hængt. Derpaa blev William Saunders anklaget for, at han blev ofte ude den hele Nat, uden at kunne gjøre gyldig Rede for hvor han opholdt sig. Dommen faldt at han skulde hænges, og han blev hængt med Dr. Cotton den 1ste Juli, Aarsdagen for Uafhængigheds Erklæringen. - Den tredie Sag var mod Albe DeanHan blev overbeviist om at være en doven Slyngel, som ikke havde Grund til at gjøre Fordring paa et ærligt Navn. Han havde desuden begaaet den Forbrydelse at foregive, at han kunde tjene sin Underholdning med at gjøre Vaskemaskiner, og han havde udviist den Frækhed at indlægge Forbøn hos Slaveiere, for bortløbne Slaver for at frelse dem for at blive udpidskede. Man dømte: Han skal hænges, og hængt blev han, og man fortalte, at han i Døden forblev stum som en Hund. – Tilsidst blev A. L. Donovan anklaget for at han havde handlet med Negere; at man havde fundet ham i deres Koyer, og at han havde fornøiet sig i deres Selskab. Han har ogsaa sagt, at det er grusomt at pidske Negerne. Retten overbeviiste sig om, at han var en Emissair fra Nordens bedaarede Fanatikere, Abolionisterne. Han blev dømt til at hænges og leed ogsaa denne Straf. – Dette er, siger en Amerikansk Tidende, Lynch-Retten. (Her har man et soleklart Beviis paa at Nordamekanerne ere et frit Folk.)